Sag om fastsættelse af sagsomkostninger
Ret: Københavns Byret (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Den 6. oktober 2009 kl. 13:28 blev retten sat i retssal 2 af Dommer.

Der blev foretaget i offentligt retsmøde
sag nr. BS 2A-3125/2008:

Sagsøger A/B
c/o Virksomhed
Adresse 1
København
mod
Sagsøgte
Adresse 2
København

Ingen indkaldt eller mødt.

Der fremlagdes sagsøgtes brev af 20. juli 2009 med sagsøgtes accept af ret-tens
tilkendegivelse og bemærkninger til fastsættelsen af sagsomkostninger.

Endvidere fremlagdes sagsøgers processkrift af 13. august 2009, sagsøgtes
processkrift af 3. september 2009, sagsøgtes brev af 9. september 2009 med
bilag, sagsøgesr processkrift af 16. september 2009 samt sagsøgtes proces-
skrift af 24. september 2009 alle vedrørende sagens omkostninger.

Retten bemærkede, at sagen er sluttet efter endt hovedforhandling med sag-
søgtes accept af rettens tilkendegivelse, der gav sagsøger fuldt ud medhold.
Sagsøgte har under hele sagen været repræsenteret af advokat Helle Vibeke
Poulsen, først som privat antaget og siden som beskikket i medfør af retsple-
jelovens § 259, stk. 3. Sagsøgte har stedse påstået frifindelse. Sagsøgte skal
derfor erstatte sagsøgers udgifter ved retssagen, jf. retsplejelovens § 312, stk. 1.

Herefter forholdes vedrørende sagens omkostninger som nedenfor bestemt, idet
retten kan oplyse, at der efter sagens udfald er tilkendt retsafgift 41.180 kr.
under henvisning til, at retten ved upåanket kendelse af 2. december 2008 har
fastsat retsafgiften ud fra den oplyste værdi af den pågældende andel stor
1.702.989 kr. Under hensyn til, at sagsøger har foreslået sagsomkostningerne
fastsat til samlet 87.500 kr., fastsættes et passende beløb til dækning af udgift



/

til advokatbistand til 46.320 kr.

Retten bestemte, at Sagsøgte inden 14 dage til Sagsøger A/B, c/o Virksomhed,
skal betale sagens omkostninger med 87.500 kr.

Der fremlagdes endvidere breve af 13. juli og 24. september 2009 fra den for
sagsøgte beskikkede advokat, advokat Helle Vibeke Poulsen, med anmod-ning
om salær.

Der tillagdes advokat Helle Vibeke Paulsen i salær 24.000 kr. med tillæg af
moms, der betales endeligt af statskassen, idet der efter sagens omstændighe-
der ikke findes fuldt tilstrækkeligt grundlag for at pålægge sagsøgte at refun-
dere statskassens udgifter, jf. retsplejelovens § 259, stk. 3, 2. pkt., jf. § 332, stk.
2.

Retten bemærkede, at sagsøger fejlagtigt har indbetalt berammelsesafgift med
20.950 kr. og ikke som opgjort af retten 20.590 kr. Retten tilbagebeta-ler
sagsøger differencen på 360 kr.

Sagen sluttet.

Retten hævet.

Dommer